जुलाई, 2017 में मोदी सरकार ने राष्ट्रीय रणनीतिक योजना लॉन्च कर 2027 तक भारत को मलेरिया मुक्त बनाने की घोषणा की है, जबकि लॉंन्ग टर्म एक्शन प्लान 2007 से चल रहा है और 2012-2017 तक पांच वर्षीय राष्ट्रीय रणनीतिक एक्शन प्लान पर भी काम चला। इन सबसे क्या हासिल हुआ, ये दुर्ग में दिखाई दे रहा है। वाहक (मच्छर व जल) जनित रोगों के उन्मूलन के लिए संयुक्त राष्ट्र और विश्व बैंक आदि से भारीभरकम फंड मिलता आया है। फिलहाल, संयुक्त राष्ट्र सतत विकास लक्ष्य 2030 के तहत भी मलेरिया उन्मूलन सभी देशों की प्राथमिकता में शामिल है।